open-index/open-wikipedia-markdown huggingface dataset:
სიყვარულის ზღვა (1989 წლის ფილმი)

**სიყვარულის ზღვა** () — 1989 წლის თრილერი, რომელიც გადაღებულია რეჟისორ ჰაროლდ ბეკერის მიერ. გადაღებულია რიჩარდ პრაისის სცენარის მიხედვით. მთავარ როლებში არიან ალ პაჩინო და ელენ ბარკინი.

## სიუჟეტი
ნიუ-იორკელი პოლიციის დეტექტივი — ფრენკ კელერი, ლონგ-აილენდელ კოლეგასთან ერთად, მორიგ დანაშაულს იძიებს. ძიების პროცესში იგი მომხიბვლელ, ეჭვმიტანილ ქალბატონს ეცნობა და მალე მასზე თავდავიწყებით შეყვარებულ დეტექტივს, ქალის უდანაშაულობაში აღარც ეპარება ეჭვი....

## რესურსები ინტერნეტში
*
*

კატეგორია:1989 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
KolibriOS

**KolibriOS** (აგრეთვე ცნობილია როგორც KOS-ი ან Kolibri) — 32-ბიტიანი ოპერაციული სისტემა ინტელის x86 ტიპის პროცესორებით აღჭურვილი კომპიუტერებითვის. იგი შექმნილია კოლიბრიოესის პროექტის ჯგუფის მიერ.

KolibriOS არის MenuetOS-ის ვერსია, რომელიც სრულად დაწერილია FASM-ში, მაგრამ პროგრამების დასაწერად შეიძლება C--, C, C++, Free Pascal ან Forth-ის გამოყენება. 

KolibriOS ხელმისაწვდომია ინგლისურ, რუსულ და გერმანულ ენებზე.

## რესურსები ინტერნეტში 
*

## სქოლიო
MenuetOS

**MenuetOS** — გრაფიკული ოპერაციული სისტემა. იგი გათვლილია Intel-ის 32 და 64 ბიტიან  x86 ტიპის პროცესორებით აღჭურვილ კომპიუტერებზე.

## ლიცენზია და დისტრიბუტივები 
MenuetOS-ის ორი დისტრიბუტივი არსებობს, 32-ბიტიანი ვერსია და 64-ბიტიანი ვერსიები. 32-ბიტიანი ვერსია გამოშვებულია GPL-ის ლიცენზიით, წყაროს კოდით. იგი თარგმნილია რუსულად, ჩინურად, ჩეხურად და სერბულად. 64-ბიტიანი ვერსია კი M64 License ლიცენზიით არის წარმოდგენილი, მაგრამ ბირთვის საწყისი კოდი არ მოჰყვება.

## რესურსები ინტერნეტში 
*MenuetOS (Menuet64)
*MenuetOS C-ის ბიბლიოთეკა

კატეგორია:დისკეტებზე დამოკიდებული ოპერაციული სისტემები
SkyOS

**SkyOS** — გრაფიკული ოპერაციული სისტემა ინტელის x86 ტიპის პროცესორით აღჭურვილი კომპიუტერებისთვის. იგი რობერტ შელენის მიერ არის დაწერილი და არ ეფუძნება რომელიმე სხვა ოპერაციულ სისტემას. იყიდება ვტორის სურვილის მიხედვით, მისი კოდი დახურულია. SkyOS-ის მიზანია იყოს რაც შეიძლება მარტივი მოხმარებაში.  

## პოლემიკა 
SkyOS ხშირად არის ეჭვმიტანილი GPL ლიცენზიით გამოშვებული კოდის გამოყენებაში. მაგრამ, რობერტ შელენი ადასტურებს, რომ ბირთვი მისი ნაშრომია და ყიდის 2003 წლის ადრე დაწერილი კოდის ნახვის საშუალებას, რამეთუ კოდის შემოწმება მოხერხდეს.

## რესურსები ინტერნეტში 
* SkyOS.org  — ოფიციალური საიტი
* SkyOS.at  — ალტერნატიული მისამართი
პანარაბიზმი

[thumb|250px|[არაბული სამყარო]]
**პანარაბიზმი** არის მოძრაობა, რომლის მიზანია არაბულენოვანი ხალხებისა და არაბული ქვეყნების ერთ სახელმწიფოში გაერთიანება ატლანტის ოკეანიდან არაბეთის ზღვამდე. პანარაბიზმი მჭიდრო კავშირშია არაბულ ნაციონალიზმთან. იგი ქადაგებს არაბთა ერთ ნაციად ჩამოყალიბების იდეას. პანარაბიზმს აქვს ტენდენცია სეკულარობისკენ და ხშირად სოციალიზმისკენაც. იგი მკაცრად ეწინააღმდეგება კოლონიალიზმსა და დასავლურ პოლიტიკურ ჩარევებს არაბულ სამყაროში. პანარაბიზმი კულტურული ნაციონალიზმის ერთ-ერთი ფორმაა.

## ფესვები და ლიდერები 
პანარაბიზმის იდეა პირველად წამოჭრა შარიფ ჰუსეინ იბნ ალიმ მექას შარიფმა, რომელიც ოტომანების იმპერიისგან გათავისუფლებასა და  ერთიანი არაბული სახელმწიფოს დაფუძნებაზე ფიქრობდა.

## იხილეთ აგრეთვე 
* პან-მოძრაობები 
* ისლამოლოგია
* არაბისტიკა
* სემიტოლოგია
* თბილისის აზიისა და აფრიკის ინსტიტუტი

## ლიტერატურა 
*  Bassam Tibi. *Vom Gottesreich zum Nationalstaat. Islam und panarabischer Nationalismus*. Frankfurt am Main: Suhrkamp, 1987. ISBN 3518282506.

კატეგორია:ნაციონალიზმი
კატეგორია:პანმოძრაობები
*
გამბიტი (პერსონაჟი)

**გამბიტი (რემი ეტიენ ლიბიუ)** — გამოგონილი პერსონაჟი, Marvel Comics-ის სუპერგმირი, იქს-ადამიანების ყოფილი წევრი. შექმნილია მწერალი კრის კლერმონისა და ილუსტრატორების — ჯიმ ლისა და მიკ კოლინზის მიერ. პირველად, გაკვრით გამოჩნდა კომიქსში შემზარავი იქს-ადამიანები #14 (1990), ამავე კომიქსის 266-ე (1990 წლის აგვისტო) ნომერში კი სრულად. პერსონაჟს გააჩნდა საკუთარი ორი განსხვავებული მინისერია (1993; 1997), გამბიტი გამოჩნდა ასევე მინისერიებში: ”სამურავი/გამბიტი” (1995 წელი) და ”ბიშოფი და გამბიტი” (2001). *Gambit & the X-Ternals*, რომელიც 1995 წელს გამოიცა, აერთიანებდა განდგომილი მუტანტების გუნდს, გამბიტის მეთაურობით, რომლებიც აპოკალიფსის ჟამის რეალობაში არსებობდნენ.

გამბიტი არის მუტანტი, რომელსაც შეუძლია კინეტიკური ენერგიის მართვა, ასევე ფლობს ჰიპნოზის უნარს. იგი ჩინებული მოჩხუბარია, შეუდარებელია კარტების სროლაში და საუკეთესოდ ფლობს მის კვერთხს.

როგორც პროფესიონალ ქურდს, გამბიტს მხოლოდ რამდენიმე იქს-ადამიანი ენდობოდა, როდესაც პირველად შეუერთდა გუნდს. ხოლო მას შემდგომ, რაც მისი საიდუმლო კავშირი სუპერბოროტმოქმედ მისტერ სინისტერთან საჯაროდ გაცხადდა, უმრავლესობამ ზურგი აქცია მას, მხოლოდ ცოტას სწამდა გამბიტის გამოსწორებისა. წლების მანძილზე, გამბიტმა მისი მტკივნეული მხარე დაანახა მკითხველს, განსაკუთრებით როუგთან, მის შეყვარებულთან მიმართებაში.

რემი ლებო დაიბადა ახალ ორლეანში, ლუიზიანაში. გამბიტი განსაკუთრებით ამაყობს მისი წარმომავლობით და საუბრობს კეიჯნური აქცენტით. აღსანიშნავია ისიც, რომ თავდაპირველად გამბიტი, სამურავთან და სხვა პერსონაჟებთან ერთად, მწეველი იყო, თუმცა მარველის აღმასრულებელი რედაქტორის, ჯო ქუესადას ანტი-მწეველური პოლიტიკის ზემოქმედებით, პერსონაჟმა ცუდი თვისება მიატოვა.

მიუხედავად იმისა, რომ იგი იქს-ადამიანების პირველი სამი სერიიდან არც ერთში მონაწილეობს, 2009 წელს გამოჩნდა სრულმეტრაჟიან ფილმში იქს-ადამიანების წარმოშობა: ვულვერინი, სადაც პერსონაჟს მსახიობი ტეილორ კიტჩი ანსახიერებს.

## რესურსები ინტერნეტში
*

კატეგორია:1990 წლის კომიქსების პერსონაჟები
კატეგორია:Marvel Comics-ის სუპერგმირები
გამბიტი

**გამბიტი** (, ) — ჭადრაკის პარტიის იმგვარი დასაწყისი, როდესაც შეტევაზე სწრაფად გადასვლის მიზნით თეთრები სწირავენ ფიგურას ან პაიკს. გამბიტს, შესრულებულს შავების მიერ თეთრების საპასუხოდ, ეწოდება *კონტრგამბიტი*.

გამბიტის ვარიანტები:
* მეფის გამბიტი: 1.e4 e5 2.f4
* ლაზიერის გამბიტი: 1.d4 d5 2.c4

## იხილეთ აგრეთვე 
* გამბიტური შეჯიბრებები

## რესურსები ინტერნეტში 
* გამბიტი — უცხო სიტყვათა ლექსიკონი, *interes.ge*;

კატეგორია:ჭადრაკი
ფრანგული ახალი ტალღა

**ფრანგული ახალი ტალღა** () — ტერმინი, რომელიც კრიტიკოსებმა 1950-იანი და 1960-იანი წლების ფრანგი კინორეჟისორების ჯგუფს შეარქვეს. მიუხედავად იმისა, რომ ეს მოძრაობა, რომელზეც გავლენა ნაწილობრივ იტალიურმა ნეორეალიზმმა და კლასიკურმა ჰოლივუდის კინემატოგრაფმა მოახდინა, ფორმალურად ორგანიზებული არასდროს ყოფილა, ახალი ტალღის რეჟისორები ერთმანეთს დაუკავშირდნენ კლასიკური კინემატოგრაფიის ფორმების გააზრებული უარყოფით. მიმდინარეობის წამყვან პიონერთა შორის იყვნენ ფრანსუა ტრიუფო, ჟან-ლუკ გოდარი, ერიკ რომერი, კლოდ შაბროლი და ჟაკ რივეტი, რომლებმაც კარიერა კრიტიკოსების სახით დაიწყეს განთქმულ კინო ჟურნალში „Cahiers du Cinéma“.

## რესურსები ინტერნეტში
* French New Wave encyclopedia & film guide

კატეგორია:კინემატოგრაფიული მიმდინარეობები
კატეგორია:ფრანგული ახალი ტალღა
კატეგორია:კინოს მიმდინარეობები
მხითარისტები

**მხითარისტები** — სომხური საეკლესიო კონგრეგაცია, რომელიც 1701 წელს დააარსა ბერმა მხითარ სებასტიელმა. 1717 წლიდან დღემდე ცენტრია ვენეციის მახლობლად, კუნძული სან-ლაძატოზე. მოგვიანებით მხითარისტების ნაწილი დაფუძნდა ვენაში. მხითარისტებმა მნიშვნელოვანი როლი შეასრულეს სომხური ფილოლოგიისა და საეკლესიო ფეოდალური ლიტერატურის განვითარებაში. მათ გამოსცეს ძველი სომხური ლიტერატურის ძეგლები, ლექსიკონები, გამოკვლევები, თარგმანები. მხითარისტების მოღვაწეობა ხელს უწყობდა ვატიკანის გავლენის განმტკიცებას ახლო აღმოსავლეთში. 

## ლიტერატურა
კატეგორია:სომხური კულტურა
კატეგორია:კათოლიკური ეკლესიის ორგანიზაციები
ანდერს ტრენტემელერი

მინი|

**ანდერს ტრენტემელერი** () (დ. 1974, კოპენჰაგენი, დანია) — დანიელი DJ და ელექტრონული მუსიკის პროდიუსერი. იგი ასევე ცნობილია სახელებით, როგორიცაა „Businessman“ და „Run Jeremy“.

ტრენტემელერი 1990-იან წლებში გადავიდა კოპენჰაგენში, რათა იქ ჩამოეყალიბებინა როკ-ჯგუფი. 1997 წელს მან შექმნა ტომ ვონ როზენთან (DJ T.O.M) ერთად Live-House-Act ტრიგბეგი და გამოდიოდა როსკილდე-ფესტივალზე. პროექტი 2000 წელს დასრულდა და ტრენტემელერი 2003 წელს დაუბრუნდა მუსიკას Trentemøller EP-ს სახელით.

## დისკოგრაფია 
;სტუდიური ალბომები

* *The Last Resort* (2006)
* *Into the Great Wide Yonder* (2010)
* *Lost *(2013)

### EP-ებიი
* *Live in Concert E.P. (Roskilde Festival 2007)* (2008)

### კრებულები
* *The Trentemøller Chronicles* (2007)
* *Harbour Boat Trips 01: Copenhagen* (2009)
* *The Trigbag Chronicles* (2010)
* *LateNightTales* (2011)
* *Reworked/Remixed* (2011)
* *Live in Copenhagen* (2013)

## რესურსები ინტერნეტში 
* ოფიციალური საიტი

კატეგორია:დანიელი მუსიკოსები
კატეგორია:დაბადებული 1974
კატეგორია:ცოცხალი ადამიანები
ამნეზია (2004 წლის ფილმი)

**ამნეზია** () — 2004 წლის კრიმინალური ტრილერი, რომელიც გადაღებულია რეჟისორ ფილიპ კაუფმანის მიერ. მთავარ როლებში არიან ეშლი ჯადი, სამუელ ლ. ჯექსონი და ენდი გარსია.

## სიუჟეტი 
ჯესიკა შეპარდი – ამბიციური ახალგაზრდა პოლიციელია. ის გრძნობს სიხარულს და სიამაყის გრძნობას მისი ახალი თანამდებობის გამო. მაგრამ მისი სიხარული მალე იფანტება, როდესაც მას ავალებენ მამაკაცების მკვლელობების სერიის გამოძიებას, რომლებთანაც ის როდესღაც ახლოს იყო. ჯესიკას აწამებენ მეხსიერებაში ჩავარდნები, საიდუმლო ამნეზია – მას არ ახსოვს, რა მოსდიოდა იმ ღამეებს, როდესაც ეს საშინელი მკვლელობების ხდებოდა. თავის თანაშემესთან ერთად მაიკ დელმარკოსთან ის სცდილობს ამ ჩახლართული ამბავის გამოძიებას, მაგრამ მალევე მიხვდება, რომ უმეტესი სამხილი თვითონ მისზე მიუთითებს.

## რესურსები ინტერნეტში
*
*
*

კატეგორია:2004 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:Paramount Pictures-ის ფილმები
კატეგორია:ამერიკული ფსიქოლოგიური თრილერი ფილმები
კატეგორია:ამერიკული კრიმინალური თრილერი ფილმები
Syllable Desktop

**Syllable Desktop** — უფასო ოპერაციული სისტემა (GPL-ის ლიცენზიით), მრავალპროცესიანი და მრავალსესიიანი, ინტელის x86 ტიპის პროცესორებით აღჭურვილი კომპიუტერებისთვის. იგი დაფუძნებულია AtheOS-ზე.

იგი თითქმის ფლობს POSIX-ის ნორმას და მოჰყვება 64 ბიტიანი ფაილური სისტემა, AFS (Atheos File System, AtheOS-ის ფაილური სისტემა), რომლის შედარება შეიძლება BeOS-ის ფაილურ სისტემასთან, რომელზეც იგი დაფუძნებულია. მისი გრაფიკული გარსი გათვლილია მარტივად მოხმარებაზე.

სხვა სისტემებთან შედარებით, Syllable Desktop-ს ნაკლები თანდართული პროგრამები აქვს, მაგრამ GNU-ს ლიცენზიის მქონე მრავალი პროგრამა ადაპტირებულია. სისტემას გააჩნია ტერმინალი, ინტერნეტ-ბრაუზერი Webster, ელექტრონული ფოსტის კლიენტი (Whisper), მედია-პლეერი, ინტეგრირებული განვითარების გარემო (IDE) და სხვა პროგრამები.

აგრეთვე არსებობს სისტემის LiveCD ვერსია, რომლის გამოყენება შესაძლოა მყარ დისკზე ინსტალირების გარეშე.

ათეოსის პროექტის წინ წასვლა ძალიან შენელდა 2001 წლის დასრულების დროიდან. ისე რომ ბოლოს სულ შეწყდა. ამიტომაც მოყვარულებთა ჯგუფმა, რომლის მეთაურები იყვნენ რიკ კაუდილი (Rick Caudill), ჰენრიკ ისაკსონი (Henrik Isaksson) და კრისტიან ვან დერ ვლიეტი (Kristian Van Der Vliet), გადაწყვიტეს პროქტის გაგრძელება ახალი პროექტის სახელით, რომელიც არის სილაბლი (Syllable). ეს პროექტი მალე პოპულარული გახდა ძველ ათეოსის მომხმარებლების შორის.

## რესურსები ინტერნეტში 
* 

## სქოლიო
კატეგორია:თავისუფალი ოპერაციული სისტემები
კატეგორია:Unix-ის მაგვარი ოპერაციული სისტემები
კატეგორია:X86-იანი ოპერაციული სისტემები
კატეგორია:პროგრამული უზრუნველყოფა GPL ლიცენზიით
აშშ-საქართველოს ქარტია სტრატეგიული პარტნიორობის შესახებ

[frame|ქარტიის ხელმოწერა:[გრიგოლ ვაშაძე და კონდოლიზა რაისი, ვაშინგტონი, კოლუმბიის ოლქი, აშშ.]]

**ამერიკის შეერთებული შტატები-საქართველოს ქარტია სტრატეგიული პარტნიორობის შესახებ** — ამერიკის შეერთებული შტატებისა და საქართველოს ერთობლივი, არასავალდებულო ხასიათის ქარტია, რომელიც ორ ქვეყანას შორის თანამშრომლობის მიმართულებებს განსაზღვრავს და საქართველოს ნატოში მისწრაფებისადმი და ტერიტორიული მთლიანობის მიმართ აშშ-ის მხარდაჭერას ადასტურებს. ქარტია გაფორმდა ვაშინგტონში, კოლუმბიის ოლქში 2009 წლის 9 იანვარს. ხელს აწერენ: საქართველოს მხრიდან საქართველოს საგარეო საქმეთა მინისტრი გრიგოლ ვაშაძე, ხოლო აშშ-ის მხრიდან აშშ-ის სახელმწიფო მდივანი კონდოლიზა რაისი.

## ისტორია 
ქარტია იყო პასუხი 2008 წლის რუსეთ-საქართველოს ომზე. ანალოგიური ქარტია გაფორმდა 2008 წლის 19 დეკემბერს აშშ-სა და უკრაინას შორის, ხოლო უფრო ადრე, 90-იანი წლების დასაწყისში, ბალტიისპირეთის ქვეყნებთან

საქართველოს სახელმწიფო უწყებებში, მათ შორის საგარეო საქმეთა სამინისტროში, შეიქმნა სამი სამუშაო ჯგუფი, რომლებიც მოამზადებენ ქარტიის, კონკრეტულ სამოქმედო გეგმად გადაქცევის წინადადებებს.

2009 წლის 22 ივნისს, აშშ-მ და საქართველომ სტრატეგიული პარტნიორობის ერთობლივი საბჭო დააარსეს, რომელიც უშუალოდ იმუშავებს ქარტიის მიზნების განხორციელებაზე. პირველი სხდომა ვაშინგტონში გაიმართა, საქართველოს საგარეო საქმეთა მინისტრსა და აშშ-ის სახელმწიფო მდივნის მოადგილის შეხვედრით.

## ტექსტი 
ქარტია შედგება პრეამბულისა და ხუთი ნაწილისგან. შედგენილია ორ, ქართულ და ინგლისურ თანაბარ ეგზემპლარად. პრეამბულაში დეკლარირებულია ზოგადი საკითხები, რასაც ეხება ქარტია.

შემდეგ, ქარტიის ნაწილებში დეტალურადაა გაცხადებული კონკრეტული საკითხები:
* ნაწილი I: პარტნიორობის პრინციპები
* ნაწილი II: თანამშრომლობა თავდაცვისა და უსაფრთხოების სფეროებში
* ნაწილი III: ეკონომიკის, ვაჭრობისა და ენერგეტიკის სფეროებში თანამშრომლობა
* ნაწილი IV: დემოკრატიის გაძლიერება
* ნაწილი V: ხალხებს შორის კონტაქტების გაღრმავება და კულტურული გაცვლის გაფართოება

## რესურსები ინტერნეტში 
* United States-Georgia Charter on Strategic Partnership, *აშშ-ის სახელმწიფო დეპარტამენტი* (ინგლ.);
* აშშ-საქართველოს სტატეგიული პარტნიორობა — სიგნალი მოსკოვისათვის , *გაზეთი „24 საათი“*, რუბრიკა პოლიტიკა, 2008-12-22 13:09;
*კომისია — აშშ-საქართველოს სტრატეგიული პარტნიორობის კომისიის სპეციალური საიტი 2012-01-20

## სქოლიო 
კატეგორია:საქართველოს საგარეო ურთიერთობები
კატეგორია:აშშ-ის საგარეო ურთიერთობები
Freedom House

მინი|Freedom House-ს სათავო ოფისი
**Freedom House** (**FH**, „*თავისუფლების სახლი*“) — არასამთავრობო ორგანიზაცია ცენტრალური ოფისით ვაშინგტონში (აშშ). დაარსდა 1947 წ. დაკავებულია სამოქალაქო-პოლიტიკურ თავისუფლებათა და უფლებათა კვლევით (1978 წლიდან). ფინანსდება ძირითადად აშშ-ის საერთაშორისო განვითარების სააგენტოს (USAID — US Agency for International Development) და აშშ-ის საინფორმაციო სააგენტოს (USIA — US Information Agency) მიერ, ასევე რიგი ფონდების მიერ, მათ შორის „Soros Foundations“, „Ford Foundation“, „National Endowment for Democracy“, „Eurasia Foundation“ და სხვ.

## რესურსები ინტერნეტში 
* Freedom House;
* საქ. განთლებისა და მეცნიერების სამინისტროს პრესრელიზი  - *„Freedom House“-ის შეფასება საქ. მიმდინარე რეფორმებისა*;

კატეგორია:აშშ-ის არასამთავრობო ორგანიზაციები
საიმონ ბირჩი (1998 წლის ფილმი)

**საიმონ ბირჩი** () — 1998 წლის კომედიური ფილმი. გადაღებულია რეჟისორ მარკ სტივენ ჯონსონის მიერ, მისივე და არტ ლინსონის სცენარის მიხედვით. მთავარ როლებში არიან იან მაიკლ სმითი და ჯოზეფ მაზელო.

## რესურსები ინტერნეტში
* 
* 
* 

კატეგორია:1998 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
ორმაგი გათვლა (1999 წლის ფილმი)

**ორმაგი გათვლა** (ინგ. Double Jeopardy) არის 1999 წლის ტრილერი, რომელიც გადაღებულია რეჟისორ ბრიუს ბერესფორდის მიერ. მთავარ როლებში არიან ტომი ლი ჯონსი და ეშლი ჯადი.

## სიუჟეტი
ახალგაზრდა ქალს მოუწია სასჯელის მოხდა დანაშაულისთვის, რომელთანაც არანაირი კავშირი არ ქონია. ყველაფერთან ერთად გაირკვა, რომ მას ეს საკუთარმა ქმარმა მოუწყო, რომელიც სინამდვილეში ცოხალი და უვნებელი იყო და მშვენივრად გრძნობდა თავს. თუმცა, მას არც წარმოუდგენია, რაზეა ლიბი წამსვლელი, როდესაც მას ასე თავხედურად ღალატობენ. დრო გავიდა, და ლიბიც ციხიდან გამოვიდა. ის მზადაა ყველაფეერზე წავიდეს სიმართლის აღსადგენად. ლიბის კვალდაკვალ კი ოფიცერი მიყვება, რომის სამსახური თავისუფლებაზე გამოსულ პატიმრების თვალთვალია...

## რესურსები ინტერნეტში
* 
* 

კატეგორია:1999 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
შვედეთის მთავრობა

შვედეთი  კონსტიტუციური მონარქიაა. სახელმწიფოს მეთაურია  მეფე. ქვეყანა მთავრობის მიერ იმართება პრემიერ-მინისტრის მეთაურობით, რომელსაც პარლამენტი — რიქსდაგი ირჩევს. პარლამენტის არჩევა ოთხ წელიწადში ხდება საყოველთაო წესით. შვედეთის ამჟამინდელი მეფე 1973 წლიდან კარლ  XVI გუსტავია. 

აღმასრულებელი ხელისუფლება მთავრობას ეკუთვნის, საკანონმდებლოს პარლამენტი და მთავრობა იყოფენ. შვედეთის სასამართლო ხელისუფლება აბსოლუტური დამოუკიდებლობით სარგებლობს. შვედეთის მმართველობის პოპულარობა ძველ ტრადიციებშია დავანებული. შვედეთის რიქსდაგი  ძველი გერმანელი ხალხების,  თინგების სასამართლო სისტემადან და ვიკინგების ეპოქაში მეფეების არჩევიდან იღებს  სათავეს. 
ქვეყანაში მონარქიის უძველესი დამოწმება IX საუკუნის ლეგენდებს ეყრდნობა სვეების მეფეების შესახებ. ეს ლეგენდები ქრისტიანი მისიონერის ანსგარის მოგზაურობაზე შეიცავს ცნობებს სვეების სახელმწიფოს ცენტრ ბირკუში. ამის მიუხედავად, შვედეთის სამეფოს ზუსტი მონაცემები 980 წლით თარიღდება. 

შვედეთის მთავრობა პარლამენტარიზმის პრინციპს ემყარება. (იურიდიულად 1975 წლიდან, ფაქტობრივად 1917 წლიდან).

კატეგორია:შვედეთის პოლიტიკა
მოკვლის დროა (1996 წლის ფილმი)

**მოკვლის დროა** () — 1996 წლის ფილმი, რომელიც გადაღებულია რეჟისორ ჯოელ შუმახერის მიერ. მთავარ როლებში არიან მეთიუ მაკ-კონეჰი, სანდრა ბულოკი და სემიუელ ლეროი ჯექსონი.

## რესურსები ინტერნეტში 
* 
* 
* 

კატეგორია:1996 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
გამბიტი (მრავალმნიშვნელოვანი)

სიტყვა **გამბიტი** შეიძლება აღნიშნავდეს:

* გამბიტი — ერთგვარი საჭადრაკო დებიუტი;
* გამბიტი — კომიქსის პერსონაჟი;
* გამბიტი — საჭადრაკო გამოცემა, გამოდიოდა ჟურნალის და გაზეთის სახით;
ISO 3166-2:GE

**ISO 3166-2:GE** — ISO სტანდარტი, რომელიც წარმოადგენს კოდების კრებულს საქართველოს ადმინისტრაციული ერთეულებისთვის. მათი მიზანია მთელ მსოფლიოში ჩამოაყალიბონ ადგილმდებარეობის სტანდარტული მოკლე აღნიშვნები, რომლებიც გამოიყენება ფუთის იარლიყებზე, კონტეინერებზე და სხვა. ყველგან, სადაც მოკლე ანბანურ-რიცხვობრივი კოდი ეხმარება უფრო მოხერხებულად და გასარკვევად მიუთითონ ადგილმდებარეობა, ვიდრე მისი სრული სახელი.

## კოდები 
## იხილეთ აგრეთვე 
* ISO 3166-2 — ყველა ქვეყნის რეგიონის კოდების სია.
* ISO 3166-1 — ყველა ქვეყნის კოდებისა და ინტერნეტ დომენების სია
* საქართველოს ტერიტორიული მოწყობა

კატეგორია:საქართველოს მხარეები
2:GE
გომბეშო (პერსონაჟი)

**გომბეშო (მორტიმერ ტოინბი)** — Marvel Comics-ის სუპერბოროტმოქმედი, იქს-ადამიანების მტერი. შექმნილია მწერალი სტენ ლისა და მწერალი/ილუსტრატორი ჯეკ კირბის მიერ. პირველად გამოჩნდა კომიქსში *შემზარავი იქს-ადამიანები* #4 (1964 წლის მარტი).

გომბეშო სუსტი, კუზიანი მუტანტია, რომელსაც აქვს გრძელი ენა და ფლობს ზეადამიანური ხტომის უნარს. სამოციანი წლების ბოროტი მუტანტების საძმოში გომბეშო მაგნეტოს მსახურია. საბოლოოდ, იგი ხელმძღვანელი ხდება საძმოს საკუთარი ვარიანტისა, რომელიც რეალურად წვრილმანი დანაშაულების ჩადენით უფროა დაკავებული, ვიდრე მუტანტების განთავისუფლებისათვის ბრძოლით.

2000 წლის სრულმეტრაჟიან ფილმში იქს-ადამიანები, რეი პარკმა განასახიერა გომბეშოს განსხვავებული ვარიანტი, რომელიც კადნიერი და სარკაზმულია. მისი ზეადამიანური სისწრაფე და კედელზე-ცოცვის უნარი მას ზოგიერთ იქს-ადამიანთან ათანაბრებს. ყოველივე ამან გავლენა იქონია კომიქსების წიგნებზე, ვინაიდან 2000 წლის შემდგომ გამოცემულ კომიქსებში გომბეშო  რეი პარკის ვარიანტს უფრო ემსგავსება, ვიდრე ორიგინალს.

## რესურსები ინტერნეტში
კატეგორია:1964 წლის კომიქსების პერსონაჟები
კატეგორია:კომიქსების პერსონაჟები
კატეგორია:Marvel Comics-ის ბოროტმოქმედები
დონალდ მაკლაფლინი

thumb|250px|right|გაეროს დროშა
**დონალდ მაკლაფლინი** *(ინგლ. Donal McLaughlin)* (დ. 18 დეკემბერი, 1875 ― გ. 16 იანვარი, 1978) — ამერიკელი არქიტექტორი, რომელმაც დიდი როლი ითამაშა გაეროს დროშის შემუშავებაში.

## ბიოგრაფია
მაკლაფლინი დაიბადა ცინცინატიში. 1904 წელს ის ჩავიდა ნიუ-იორკში, არქიტექტურის შესასწავლად. იქ მუშაობისას ის სპეციალიზირდა ბანკების დიზაინზე.

მაკლაფლინი სწავლობდა იელის უნივერსიტეტში. 1933 წელს მან მიიღო არქიტექტურის ბაკალავრის ხარისხი.

ის მუშაობდა აშშ-ის ეროვნული პარკების სამსახურში. შემდეგ კი ნიუ-იორკში, ინდუსტრიული დიზაინის კომპანიაში.

მეორე მსოფლიო ომის დროს მაკლაფლინი მუშაობდა სტრატეგიული სამსახურების სამმართველოში. მისი ჯგუფი იყენებდა ვიზუალურ დიზაინს ადვილად გასაგები ინფორმაციის წარმოსადგენად. ამავე ჯგუფმა შეიმუშავა სასამართლოს დარბაზის დიზაინი, რომელშიც იმართებოდა ნიურნბერგის პროცესი.

1945 წლის სან-ფრანცისკოს კონფერენციის ორგანიზატორებს უნდოდათ ლოგო, რომელიც გამოისახებოდა სამკერდე ნიშანზე, დელეგატების იდენტიფიცირებისათვის. აშშ-ის სახელმწიფო მდივანი მიხვდა, რომ დროებითი ლოგო შეიძლებოდა გაეროს მუდმივ ემბლემად ქცეულიყო. მან ჩამოაყალიბა კომიტეტი, რომელმაც შეიმუშავა ემბლემა - ფოთლებით გარშემორტყმული მსოფლიოს რუკა - დონალდ მაკლაფლინის  დიზაინის  მიხედვით.
მაკლაფლინმა და მისმა ჯგუფმა შესთავაზეს 9 განსხვავებული ვერსია. არჩეული ვარიანტი უნდა დატეულიყო 1 1/16 ინჩის დიამეტრის მქონე წრის ფორმის სამკერდე ნიშანზე. 

მაკლაფლინი გარდაიცვალა  102 წლის ასაკში, 1978 წლის 16 იანვარს.

კატეგორია:ამერიკელი არქიტექტორები
კატეგორია:დაბადებული  18 დეკემბერი
კატეგორია:დაბადებული  1875
კატეგორია:გარდაცვლილი 16 იანვარი
კატეგორია:გარდაცვლილი  1978
მხითარ გოშის სამართლის წიგნი

მინი|250პქ|მხითარ გოშის სამართლის წიგნი
**მხითარ გოშის სამართლის წიგნი** — სომხური იურიდიული კრებული, რომელიც ვარდაპეტმა (სჯულის მოძღვარმა) მხითარ გოშმა შეადგინა. კანონთა წერა გოშს 1184 წელს დაუწყია; ზოგი მკვლევრის ვარაუდით, კრებულზე იგი გარდაცვალებამდე (1213) მუშაობდა. სამართლის წიგნი შედგება შესავლისა (თავი I-XI) და 2 ნაწილისაგან: საეკლესიო სჯული (მმ. 1-124) და საერო სჯული (მმ. 1-130). კრებული შედგენილია უსუსტემოდ, სამართლის ნორმები და დებულებები გადმოცემულია ლიტერატურული წყაროების მიხედვით, რომლებსაც დართული აქვთ შემდგენლის კომენტარები და რჩევა-დარიგებანი. კანონთა ძირითადი წყაროა სომხეთის ჩვეულებითი სამართალი. ძველი აღქმიდან გამოყენებულია „გამოსლვათა“, „მეორე სჯულთა“ და „ლევიტელთა“ წიგნების ნორმები. ბევრ მუხლში დამოწმებულია ადგილები სახარებიდანაც. კრებულში შეტანილია ბიზანტიის სამართლებრივი ნორმები, აგრეთვე მსოფლიო და ადგილობრივი საეკლესიო კრებათა დადგენილებანი „წმინდათა მამათა“ (ათანასე, ბასილი კესარიელი და სხვები) კანონები. გამოყენებულია სომხეთის კანონების კრებული „კანონნი მამათა შედგომილთა“. სამართლებრივი წიგნის ერთ-ერთი წყაროა სასამართლო პრაქტიკა. კანონთა კრებულის მიზანი იყო გაბატონებულ ფეოდალურ ურთიერთობათა დაცვა; ამასთანავე, იგი შეიცავს მორალური ხასიათის რჩევა-დარიგებებს ფეოდალური თვითნებობის შეზღუდვის შესახებ.

მხითარ გოშის სახელი ცნობილი იყო თამარის სამეფო კარზე. მას მნიშვნელოვანი მიმოწერა ჰქონდა ზაქარია და ივანე მხარგრძელებთან.  XVIII საუკუნის დამდეგს ვახტანგ VI-მ გადმოათარგმნინა „სომეხთა მეფეთა წიგნი სამართლისანი“ — „სამართალი სომხური“, რომელშიც მეორე ნაწილად შეტანილია მხითარ გოშის სამართლის ქართული ვერსია. ქართული თარგმანი საგრძნობლად გადამუშავებულია, არ იცავს დედნის თავებად და მუხლებად დაყოფას.

მხითარ გოშის სამართლის წიგნი მოქმედ სამართალს წარმოადგენდა სხვა ქვეყნებისა და მხარეების სომხეთის კოლონიებში (ყირიმი, პოლონეთი და სხვა). მან დიდი გავლენა მოახდინა შემდგომი პერიოდის სომხურ კანონმდებლობაზე. კერძოდ, სმბატის სამართლის წიგნზე.

## ლიტერატურა
*ქართული სამართლის ძეგლები, ი. დოლიძის გამოც., ტ 1, თბ., 1963;
*Армянкий судебник Мхитара Гоша, пер., с древнеарм., Ер., 1954;
**დოლიძე ი.,* ქსე, ტ. 7, გვ. 277-278, თბ., 1984
*Robert W. Thomson. The Lawcode (Datastanagirk') of Mxit'ar Goš. — Rodopi, 2000 

## სქოლიო
კატეგორია:სომხეთის ისტორია
კატეგორია:სომხური სამოციქულო ეკლესია
მიგ-17

**მიგ-17** () (ნატოს კლასიფიკაციით **Fresco**) — საბჭოთა კავშირის რეაქტიული გამანადგურებელი. თვითმფრინავი იწარმოებოდა სსრკ-ში და მას იყენებდა მრავალი სახელმწიფოს სამხედრო-საჰაერო ძალები. 

## ვერსიები 
.]]

;I-330
:პროტოტიპი.
;MiG-17 ("Fresco A")
:სტანდარტული საბრძოლო ვერსია, VK-1 ძრავით ("aircraft SI").
;MiG-17A
:საბრძოლო ვერსია VK-1A ძრავით.
;MiG-17AS
:მრავალფუნქციური, შეეძლო ეტარებინა უმართავი და K-13 ჰაერი-ჰაერი ტიპის რაკეტები.
;MiG-17P ("Fresco B")
:ყველა ამინდში საბრძოლ ოვერსია, აღჭურვილი იყო რადარით - "Izumrud" ("aircraft SP").
;MiG-17F ("Fresco C")
:სტანდარტული საბრძოლო ვარიანტი, VK-1F ძრავით ("aircraft SF").
;MiG-17PF ("Fresco D")
:ყველა ამინდში საბრძოლ ოვერსია, აღჭურვილი - "Izumrud" რადარით და VK-1F ძრავით ("aircraft SP-7F").
;MiG-17PM/PFU ("Fresco E")
:საბრძოლო ვერსია აღჭურვილი რადარით და K-5 რაკეტით. (NATO: AA-1 "Alkali") ("aircraft SP-9").
;MiG-17R
:სადაზვერვო ხომალდი VK-1F ძრავით და კამერით ("aircraft SR-2s")
;MiG-17SN
:ექსპერიმენტული ვარიანტი ერთი ცენტრალურის ნაცვლად ორი გვერდითი შემწოვებით. შეცვლილი ცხვირით, რომელზედ მაგრდებოდა 23 მილიმეტრიანი ქვემეხი. წარმოებაში არ ჩაშვებულა.
;S-104
:მიგ-17 - ის ჩეხსლოვაკური ვარიანტი.
;Shenyang J-5

## ქვეყნები 
]]

;
*ავღანეთის საჰაერო ძალები 
;
*ალბანეთის საჰაერო ძალები 
;
*ალჟირის საჰაერო ძალები
;
*ბულგარეთის საჰაერო ძალები
;
*ბურკინა-ფასოს საჰაერო ძალები
; 
*კამბოჯის სამეფო საჰაერო ძალები - 16 ხომალდი, ხუთი MiG-17 და 11 Shenyang J-5
;
*ჩინეთის სახალხო-განმათავისუფლებელი არმიის საჰაერო ძალები 
*ჩინეთის სახალხო-განმათავისუფლებელი არმიის საზღვაო-საჰაერო ძალები
;
*კონგოს რესპუბლიკის საჰაერო ძალები
;
*კუბას რევოლუციური შეიარაღებული ძალების საჰაერო ძალები
;
*ჩეხოსლოვაკიის საჰაერო ძალები 
;
*Air Forces of the National People's Army
;
*Egyptian Air Force
;
*Ethiopian Air Force 
;
*Guinea Air Force
;
*Guinea-Bissau Air Force
;
*Hungarian Air Force
;
*Indonesian Air Force 
;
*Iraqi Air Force
;
*Khmer Air Force 
;
*Malagasy Air Force
;
*Mali Air Force 
;
*Mongolian Air Force 
;
*Royal Moroccan Air Force
;
*Mozambique Air Force
;
*Nigerian Air Force
;
*North Yemen Air Force
;
*Pakistan Air Force - JJ-5 was replaced by the K-8P with the last aircraft retired in 5 January 2012.
;
*Polish Air Force
*Polish Navy
;
*Romanian Air Force 
; 
*Somali Aeronautical Corps
;
*Soviet Air Forces
*Soviet Air Defense Forces
*Soviet Naval Aviation
;
*Sri Lanka Air Force 
;
*Syrian Air Force
;
*Ugandan Air Force - Some ex-Czech; serviceability doubtful.
;
- Formerly used for evaluation in the United States Air Force, however in January 2014 a camouflaged example was seen operating near Edwards AFB, possibly as a training vehicle at the USAF Test Pilot School where MiG-15s are routinely operated. 
;
*Vietnam People's Air Force

## სქოლიო 
კატეგორია:საბრძოლო თვითმფრინავები
მხითარ გოში

მინი|მხითარ გოშის ძეგლი გოშშიჯაბა ლაბაძის ფოტო
**მხითარ გოში**  (, დ. XII საუკუნის I ნახევარი, განძა — გ. 1213, ნორ-გეტიკი) — სომეხი მოაზროვნე და საზოგადო მოღვაწე. იმ დროის კვალობაზე მხითარ გოშმა საფუძვლიანი განათლება მიიღო. მოღვაწეობდა საქართველოს ფარგლებში მდებარე გეტიკისა და მის მიერვე დაფუძნებულ ნორ-გეტიკის მონასტრებში. მხითარ გოშის შრომებიდან საყურადღებოა „სამართლის წიგნი“, „იგავები“, „ეპისტოლე“ და ე. წ. „ალბანეთის ქრონიკა“. პირველ ნაშრომში ასახულია საქართველოს მეზობელი თუ საქართველოს სახელმწიფოში შემავალი სომხეთის ოლქების ფეოდალური საზოგადოებრიობის ცხოვრების მრავალი მხარე. ვახტანგ VI-ის თაოსნობით ამ ძეგლის ქართული ვერსია შეიქმნა (მხითარ გოშის სამართლის წიგნი). „იგავებში“ მხილებულია იმდროინდელი საზოგადოების მანკიერი მხარეები. „ეპისტოლე“ (დაწერილია 1193-1206 წლების მიჯნაზე) მეტად მნიშვნელოვანი ძეგლია საქართველოში ქალკედონელობის გავრცელების საკითხის შესასწავლად. „ალბანეთის ქრონიკაში“ ალბანთა მღვდელმთავრების სიის გარდა, მოიპოვება ცნობები განძის საამიროსა და მისი მეზობელი ქვეყნების შესახებ (1139-1162), ნაჩვენებია ანისისათვის ქართველთა ბრძოლების მოკლე ისტორია.

## ლიტერატურა 
* *აბულაძე ი.,* მხითარ გოშის ტრაქტატი „ქართველთათჳს“ და მისი ლიტერატურული წყაროები, «თსუ შრომები», 1938, ტ. 7;
* *მელიქსეთ-ბეგი ლ.,* ძველი სომხური ლიტერატურის ისტორია, თბ., 1941;
* *Абегян М. Х.,* История древне-армянской литературы, Ер., 1975;

## რესურსები ინტერნეტში
* 

## სქოლიო
კატეგორია:სომეხი სასულიერო მოღვაწეები
კატეგორია:სომეხი მწერლები
კატეგორია:გარდაცვლილი 1213
სამართალი სომხური

**სამართალი სომხური** — ძველი სომხური სამართლის ქართული ვერსია, ვახტანგ VI-ის სამართლის წიგნთა კრებულში მესამე ნაწილად შეტანილი საკანონმდებლო ძეგლი. ვახტანგ VI-მ „მოაღებინა... ეჩმიძინით სომეხთ მეფეთა წიგნი სამართლისანი“. აქედანაა გადმოღებული ქართული ვერსიის სომხეთის კანონები. ისინი, კანონმდებლის სიტყვით, „სრულნი და უკლებელნი“ არიან. არსებითად თარგმანი თავისუფალია, არაა ზედმიწევნით სწორი, ზოგან შემოკლებულია, ზოგან კი — დანართებით დამახინჯებული, ბევრგან ქართული ტექსტი სომხურ დედანს არ შეესატყვისება. მთარგმნელს არ სცოდნია ქართული იურიდიული ტერმინოლოგია. მისი ვინაობა უცნობია (ტექსტის ენა შეიცავს ქართლური კილოს თბილისურ ქცევასა და თბილისელ სომეხთა ქართულ ჟარგონს).

სომხური სამართლის ქართული ვერსია ორნაწილიანი საკანონმდებლო კრებულია. პირველია სირიულ-რომაული სამართალი (მმ. 1 - 150) — ამ ძეგლის სომხური რედაქციის გადმოქართულებული ვარიანტი (თვით სომხური რედაქცია XII საუკუნის ბოლოს შეიქმნა V საუკუნის დამლევს შედგენილ და აღმოსავლეთში მიღებულ რომაულ კანონთა საფუძველზე). მეორე ნაწილი არის ქართულად გადამუშავებული მხითარ გოშის სამართლის წიგნი (მმ. 151 - 431) XII XIII საუკუნეების მიჯნაზე შედგენილი იურიდიული კრებული, რომელიც საეკლესიო და საერო კანონდებულებებს შეიცავს. სომხურ დედანში ეს ორი ძეგლი ნაწილების აღუნიშნავად ყოფილა გაერთიანებული და ისინი ქართულადაც ასევე გადმოუღიათ, თუმცა-კი მართებული წარმოდგენა ჰქონიათ ტექსტის შედგენილობაზე.

ქართული ვერსიის სომხურ კანონებს გავლენა არ მოუხდენია ვახტანგ VI-ის სამართლის წიგნთა კრებულის სხვა ნაწილებზე, კერძოდ საკუთრივ ვახტანგისეულ სჯულმდებლობაზე.

„სამართალი სომხური“ შესაბამის სომხურ ტექსტებს შეუდარა და პირველად ცალკე გამოსცა ლ. მელიქსეთ-ბეგმა (1927). იგი ვახტანგ VI-ის სამართლის წიგნთა კრებულის დანარჩენ ნაწილებთან ერთად გამოაქვეყნა ი. დოლიძემ (1963). ამ კრებულის ერთ-ერთი შემადგენელი ნაწილის სახით „სამართალი სომხური“ XIX საუკუნეში ითარგმნა და ორჯერ გამოიცა რუსულად (რუსეთის სენათის სამსახურებრივი გამოცემა — Законы грузинские; ა. ფრენკელისა და დ. ბაქრაძის 1887 გამოცემა — Сборник Законнов грузинского царя Вахтанга VI).

## ლიტერატურა
*ქართული სამართლის ძეგლები, ტ. 1. ვახტანგ VI-ის სამართლის წიგნთა კრებული, ი. დოლიძის გამოც., თბ., 1963;
**ჯავახიშვილი ივ.,* ქართული სამართლის ისტორია, წგნ. 1, ტფ., 1928;

კატეგორია:სომხეთის სამართალი
კატეგორია:ძველი ქართული სამართალი
GIMP

**GIMP** — უფასო გრაფიკული რედაქტორი, რომელიც გამოიყენება გრაფიკული ნამუშევრების და ფოტოების დასამუშავებლად.
პროგრამას აქვს ძალიან მარტივი გარეკანი და ასევე მრავალი ხელსაწყო. მისი საშუალებით შეძლებთ შექმნათ (ან დაამუშავოთ) თქვენთვის სასურველი გრაფიკული ნამუშევარი: შეუვცალოთ ზომა, გააქროთ ან გაუკეთოთ სასურველი ნაკვეთები. ასევე მას მოყვება პლაგინები და უამრავი ფუნჯები. ასევე შეგიძლიათ მათი გადმოწერა და გამოყენება. არ საჭიროებს დიდ კომპიუტერულ მონაცემებს. მასში შექმნილ ნამუშევარს შეინახავთ მრავალი ფორმატით, GIMP ასევე გამოიყენება GIF ფორმატის ანიმაციების შესაქმნელად. მას ხშირად იყენებნ Adobe Photoshop–ის ნაცვლად რადგან ის არის უფასო.

„GIMP“ პროექტი დაიწყო 1995 წელს და მისი ავტორები იყვენე „Spencer Kimball“ და „Peter Mattis“, ახლა ის წარმოადგენს „GNOME“-ის ერთ ერთ წარმატებულ პროექტს.

## რესურსები ინტერნეტში
* 

კატეგორია:კომპიუტერული პროგრამები
კატეგორია:გრაფიკული პროგრამები
ფლირტი მხეცთან (ფილმი)

**ფლირტი მხეცთან** () — 2001 წლის ფილმი, რომელიც გადაღებულია რეჟისორ ტონი გოლდვინის მიერ. მთავარ როლებში არიან ეშლი ჯადი და ჰიუ ჯეკმენი.

## სიუჟეტი
ჯეინი ახალგაზრდა და სექსუალური გოგონაა. ის ნიუ-იორკში ცხოვრობს. მუშაობს ცნობილ ტელეშოუში და სავსეა ძალებით, როგორც სამუშაოზე წარმატების მისაღწევად, ასევე პირად ცხოვრებაშიც. ერთხელაც ჯეინი შოუს ახალ პროდიუსერთან რეისთან გააბამს რომანს, მათი ურთიერთობები სწრაფად და ლამაზად ვითარდება.მალევე შეყვარებული წყვილი ერთად გადაწყვიტავენ ცხოვრებას და შესაფერის ბინას ეძებენ. თუმცა მოულოდნელად და ყველანაირი ახსნის გარეშე რეინი წვეტს ამ ურთიერთობას და ჯეინი მარტო რჩება. მომხდარზე ფიქრის დროს, ჯეინი დასკვნამდე მოდის, რომ ყველა კაცი - ცხოველია. ახლა ისღა დარჩენია მათზე ერთი გემრიელი სტატია დაწეროს ქალთა გაზეთში, სადაც კაცებს ცხოველებს ადარებს. ცდების ჩასატარებლად კი ერთ თავის თანამშრომელს ედის ამოირჩევს.

## რესურსები ინტერნეტში
* ოფიციალური 
* 

კატეგორია:2001 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
ბრაიტონ-ბიჩი

thumb|200px|ბრაიტონ-ბიჩის ტიპური ქუჩა
**ბრაიტონ-ბიჩი** () — რაიონი ბრუკლინის სამხრეთში, ქალაქ ნიუ-იორკში. სახელი გაითქვა 1970-იან წლებში, როგორც ყოფილი საბჭოთა კავშირიდან (მეტწილად უკრაინა და რუსეთი) ემიგრირებულთა კომპაქტურად დასახლებულთა ადგილმა. უბნის მოსახლეობა 350 ათასს შეადგენს.

რაიონი ამჟამად ცნობილია ეთნიკური რესტორნებით, კაფეებითა და საკონცერტო (საბანკეტო) დარბაზებით. აქ მდებარეობს რუსულენოვანი საზოგადოების მრავალი კულტურული და საგანმანათლებლო ცენტრი — რადიოსადგურები, ტელესტუდიები, გაზეთის რედაქციები, სკოლები და სკოლამდელი დაწესებულებები, ასევე გასართობი ცენტრები. ამავე უბანში ცხოვრობს ნიუ-იორკის ქართველ ემიგრანტთა დიდი ნაწილიც.

## რესურსები ინტერნეტში 
* Brighton Neighborhood Association 

კატეგორია:ბრუკლინი
კატეგორია:რუსული დასახლებები აშშ-ში
შეხვედრა მთაში (ფილმი)

**შეხვედრა მთაში** — 1966 წლის ქართული ფილმი, რომლის რეჟისორია ნიკოლოზ სანიშვილი, ხოლო მთავარ როლებს ასრულებენ ლეილა აბაშიძე და თენგიზ არჩვაძე.

## სიუჟეტი 
ხევსურეთში ფილმს იღებენ. მთიელთა ჩვევებს უკეთ რომ ეზიაროს, მთავარი როლის შემსრულებელი, ესტრადის პოპულარული მომღერალი, ლალი მინდელი სოფელში ხევსურულად გადაცმული, ცხენზე ამხედრებული დადის. იგი შემთხვევით ინჟინერ ვახტანგს შეეჩეხება და თავს ხევსურ მზევინარად გააცნობს. როლში შესული, ვახტანგს დაარწმუნებს, რომ ლალი მინდელი მისი ტყუპი დაა... მზევინარით მოხიბლული ვახტანგი მზად არის მისი გულისთვის ხევსურეთში გადასახლდეს. ლალი მიხვდება, რომ ორმაგ თამაშში სახიფათოდ შესტოპა, მას თავის კონცერტზე დაპატიჟებს და სცენაზე მზევინარად გადაცმული გამოვა. ვახტანგი მიხვდება, რომ ნიჭიერი მსახიობი, ლალი მინდელი შეჰყვარებია და თავის გულუბრყვილობაზე გაეღიმება.

კატეგორია:1966 წლის ქართული ფილმები
კატეგორია:სსრკ-ის ფილმები
კატეგორია:ქართულენოვანი ფილმები
კატეგორია:ნიკოლოზ სანიშვილის ფილმები
კატეგორია:კინოსტუდია ქართული ფილმი
ალ კაპონე

მინი|ალ კაპონე 1935 წელს

**ალფონს გაბრიელ „ალ“კაპონე** (Alfonso Capone; მეტსახელად *დადაღული სახე*; დ. 17 იანვარი, 1899 — გ. 25 იანვარი, 1947) —  ამერიკელი განგსტერი, რომელიც 1920-1930-იან წლებში ჩიკაგოს ტერიტორიას აკონტროლებდა. ავეჯის ბიზნესის საფარით დაკავებული იყო ბუტლეგერობით, სათამაშო ბიზნესითა და პროსტიტუციით. დროთა განმავლობაში აშშ-ის ორგანიზებულ დამნაშავეთა იტალიურ მაფიაში ერთ-ერთი ყველაზე გავლენიანი წარმომადგენელი გახდა.

ალ კაპონე დაიბადა ნიუ იორკში იტალიელ ემიგრანტთა ოჯახში. კაპონე ადრეული ასაკიდანვე ჩაერთო კრიმინალური ბანდის საქმიანობაში, მას შემდეგ, რაც 14 წლის ასაკში სკოლიდან გარიცხეს. 1920-იანი წლების დასაწყისში ის გადავიდა ჩიკაგოში, რათა გამოეყენებინა ფულის შოვნის ახალი შესაძლებლობები, მშრალი კანონის დროს არალეგალური ალკოჰოლური სასმელით ვაჭრობის გზით. ამასთანავე ჩართული იყო სხვა სახის კრიმინალურ საქმიანობაშიც, მოხელეთა მოქრთამვასა და პროსტიტუციის ორგანიზებაში.

უკანონო საქმიანობის გარდა, კაპონე იყო საჯარო ფიგურაც. ის ეხმარებოდა სხვადასხვა საქველმოქმედო ორგანიზაციებს იმ ფულით, რომელსაც თავისი საქმიანობით შოულობდა, ამიტომაც ზოგჯერ მას მოიხსენიებდნენ "თანამედროვეობის რობინ ჰუდად". კაპონეს რეპუტაცია მას შემდეგ შეილახა, რაც მონაწილეობა მიიღო "წმინდა ვალენტინის დღის ხოცვა-ჟლეტაში", სადაც მოწინააღმდეგე დაჯგუფების შვიდი განგსტერი სიკვდილით დასაჯეს.

გარდაიცვალა 1947 წლის 25 იანვარს გულის შეტევით.

## რესურსები ინტერნეტში 
*ალ კაპონე - ორიგინალური განგსტერი 
*ალ კაპონესთან დაკავშირებული ინფორმაცია

კატეგორია:იტალიური მაფია
კატეგორია:ამერიკელი კრიმინალები
კატეგორია:დაბადებული 17 იანვარი
კატეგორია:დაბადებული 1899
კატეგორია:გარდაცვლილი  25 იანვარი
კატეგორია:გარდაცვლილი 1947
კატეგორია:ნიუ-იორკელები
კატეგორია:იტალიელი კრიმინალები
კატეგორია:იტალო-ამერიკელები
შირაკის პროვინცია

**შირაკი** () — სომხეთის პროვინცია (მარზი) ქვეყნის ჩრდილო-დასავლეთ ნაწილში. დასავლეთიდან ესაზღვრება თურქეთი, ხოლო ჩრდილოეთიდან — საქართველო; აღმოსავლეთითა და სამხრეთით ლორესა და არაგაწოტნის სომხური პროვინციებითაა შემოსაზღვრული. დედაქალაქია გიუმრი. შირაკი ხაშის სამშობლოდ ითვლება. მისი უდიდესი ნაწილი ნახევრად-უდაბნოა. შირაკს ემსახურება შირაკის აეროპორტი, რომელიც გიუმრთან მდებარეობს.

## იხილეთ აგრეთვე
* სომხეთის ადმინისტრაციული დაყოფა

## რესურსები ინტერნეტში 
* შირაკის პროვინცია, არმენიაპედია
* შირაკის რეგიონული მუზეუმი  

კატეგორია:სომხეთის პროვინციები
სისიანი

**სისიანი** — ქალაქი სომხეთში სიუნიქის პროვინციაში. მდებარეობს მდინარე ვოროტანის ორივე ნაპირზე, ერევნიდან 217 კილომეტრი, კაპანიდან  115 კილომეტრი.

## დამეგობრებული ქალაქები 
*  **ნეა-სმირნა**, საბერძნეთი
*  **სლუცკი**, ბელარუსი
*  **მონტელიმარი**, საფრანგეთი

## ცნობილი ადამიანები სასიანიდან 
*სტეფანოს ორბელიანი - საეკლესიო-პოლიტიკური მოღვაწე. 
 
## რესურსები ინტერნეტში 
*World Gazeteer: Armenia  World-Gazetteer.com

კატეგორია:სომხეთის ქალაქები
კაპანი

**კაპანი** () — ქალაქი (1938 წლამდე დაბა) სომხეთში. სიუნიქის პროვინციის ადმინისტრაციული ცენტრი. მდებარეობს მდინარე ვოღჯის ხეობაში, ზანგეზურის ქედის სამხრეთ-აღმოსავლეთი განშტოებების — ბარგუშატისა და მეღრის ქედებს შორის. ზღვის დონიდან 800 მეტრ სიმაღლეზე, ერევნიდან 320 კილომეტრი, აზერბაიჯანის საზღვრიდან 1 კილომეტრი. ქალაქიდან სამხრეთით მდებარეობს ხუსტუპის მთა  (3 201 მეტრი).

## რესურსები ინტერნეტში
*World Gazeteer: Armenia &ndash; World-Gazetteer.com

კატეგორია:სომხეთის ქალაქები
თალინი

**თალინი** — ქალაქი სომხეთში, არაგაწოტნის ოლქში. მდებარეობს  ერევნიდან ჩრდილო-დასავლეთით 74 კილომეტრზე. ქალაქში მდებარეობს თალინის ცნობილი  საკათედრო ტაძარი, რომელიც ააშენა სომეხმა თავადმა კამსარაკანმა VII საუკუნეში. 1840 წლის მიწისძვრამ  დაანგრია ტაძრის სამხრეთისა და დასავლეთის კედლის უდიდესი ნაწილი და გუმბათი.  

## დაძმობილებული ქალაქი 
* , ბურგ-ლე-ვალანსი

## რესურსები ინტერნეტში
*World Gazeteer: Armenia &ndash; World-Gazetteer.com
* თალინის გზამკვლევი

კატეგორია:სომხეთის ქალაქები
ბუშის დოქტრინა

thumb|300px|ჯორჯ ბუში სიტყვით გამოდის 2006 წელს პრესკონფერენციაზე ირანის ბირთვული ამბიციებისა და ჩრდ. კორეის ბირთვული გამოცდის შესახებ.
**ბუშის დოქტრინა** (ინგლ. The Bush Doctrine), ფრაზა, რომელიც აღწერს აშშ-ის ყოფილი პრეზიდენტი ჯორჯ უ. ბუშის საგარეო პოლიტიკის პრინციპებს. თავდაპირველად ეს ფრაზა უფრო ზოგადად აღწერდა აშშ-ის პოლიტიკას, რომლის მიხედვით მას უფლება ჰქონდა აგრესიულად დაეცვა თავი ქვეყნებისგან, რომლებიც იფარავდნენ ან დახმარებას უწევდნენ ტერორისტულ ჯგუფებს, და რომელიც გამოყენებულ იქნა 2001 წელს ავღანეთში შეჭრისას.

მოგვიანებით ამ დოქტრინამ მოიცვა დამატებითი ელემენტები, მათ შორის პრევენციული ომის პოლიტიკა, რომლის მიხედვით აშშ-ს უნდა დაემხო უცხო ქვეყნების რეჟიმები, რომლებიც მის უსაფრთხოებას პოტენციურად საშიშროებას უქმნიდნენ, მიუხედავად იმისა, თუ ეს საშიშროება მოცემული მომენტისთვის გარდაუვალი არ იყო; დემოკრატიის მსოფლიოში გავრცელების პოლიტიკა, განსაკუთრებით ახლო აღმოსავლეთში, როგორც ტერორიზმთან ბრძოლის სტრატეგია; და აშშ-ის სამხედრო ინტერესების ცალმხრივად განხორციელების სურვილი. ამ პოლიტიკათა ნაწილი წერილობით ჩამოყალიბდა ეროვნული უსაფრთხოების საბჭოს მიერ სახელწოდებით "შეერთებული შტატების ეროვნული უსაფრთხოების სტრატეგია" (National Security Strategy of the United States) და 2002 წლის 20 სექტემბერს გამოქვეყნდა.

## რესურსები ინტერნეტში
* 
* 
* 
* 
* 

კატეგორია:2001 წელი საერთაშორისო ურთიერთობებში
კატეგორია:საგარეო პოლიტიკის დოქტრინები
კატეგორია:2001 წელი აშშ-ში
ნაბუქოს გაზსადენი

thumb|350px|ნაბუქოს გაზსადენი
**ნაბუქო** (Nabucco) — გაზსადენის მაგისტრალის პროექტი, რომელიც ცენტრალურ აზიას დააკავშირებს ევროპის ქვეყნებთან, რუსეთის გვერდის ავლით. გაზსადენის სიგრძეა 3,3 ათასი კმ, საპროექტო სიმძლავრე — 26-32 მლრდ კუბომეტრი ბუნებრივი აირი წელიწადში. მშენებლობის დასრულება დაგეგმილია 2013 წლისთვის. პროექტის ღირებულება €7,9 მლრდ იქნება.

გაზსადენის მშენებლობის კონსორციუმში მონაწილეობენ კომპანიები:
*OMV Gas GmbH (ავსტრია),
*Botas (თურქეთი),
*Bulgargaz (ბულგარეთი),
*S.N.T.G.N. Transgaz S.A. (რუმინეთი),
*MOL Natural Gas Transmission Company Ltd. (უნგრეთი).

თავდაპირველად გაზსადენი ითვალისწინებდა გაზის ირანის საბადოდან მოწოდებას. 2006 წელს ირანის ბირთვული პროგრამის ირგვლივ წარმოქმნილი კონფლიქტის გამო, პროექტი შეიცვალა და ის თურქმენული, უზბეკური და აზერბაიჯანული აირის მოწოდებასაც ითვალისწინებს. 2012 წელს უნგრეთმა უარი განაცხადა პროექტში მონაწილეობაზე.

## სქოლიო
კატეგორია:გაზსადენები
ნიკოლოზ სანიშვილი

**ნიკოლოზ სანიშვილი** (დ. 24 დეკემბერი, 1902, ქუთაისი — გ. 26 ოქტომბერი, 1995) — ქართველი რეჟისორი და სცენარისტი, საქართველოს სახალხო არტისტი (1964).

## ბიოგრაფია
დაიბადა 1902 წლის 24 დეკემბერს ქუთაისში. დაამთავრა ბალანჩივაძის სახელობის მუსიკალური სასწავლებელი. 1921–1924 წლებში სწავლობდა თბილისის სახელმწიფო უნივერსიტეტის ელექტრო–მექანიკურ ფაკულტეტზე, 1923 წელს სწავლობდა სახალხო განათლების კომისარიატთან არსებულ კინომსახიბოთა სკოლაში. მან 1931 წელს დამოუკიდებლად გადაიღო დოკუმენტური ფილმი „ნავთობის ხუთწლედის ბოლშევიკები“. 1932 წელს გადაიღო ფილმი „უდაბნო“. 1960 წელს სლოვაკ კინემატოგრაფისტებთან ერთად გადაიღო ფილმი — „შეწყვეტილი სიმღერა“. 

## ოჯახი
*მეუღლე - გალინა კრავჩენკო - მუნჯი კინოს ვარსკვლავი, რსფსრ დამსახურებული არტისტი (1980)
*შვილი - კარინა (1937-2012), მსახიობი 

## ფილმოგრაფია﻿
### დამდგმელი რეჟისორია ფილმებისა
*1932 — „უდაბნო“
*1946 — „დავით გურამიშვილი“
*1949 — „ბედნიერი შეხვედრა“
*1950 — „გაზაფხული საკენში“
*1954 — „ისინი ჩამოვიდნენ მთიდან“
*1956 — „აბეზარა“
*1957 — „ქალის ტვირთი“
*1960 — „შეწყვეტილი სიმღერა“
*1962 — „თოჯინები იცინიან“
*1964 — „ხევისბერი გოჩა“
*1966 — „შეხვედრა მთაში“
*1968 — „განგაში“
*1970 — „ჩერმენი“
*1971 — „დაისი“
*1972 — „ჩარი რამა“
*1974 — „ღამის ვიზიტი“
*1975 — „ჩიტის რძე“
*1977 — „სიცოცხლე ერმილეს“
*1980 — „სახლი ლესნაიაზე“
*1985 — „მევლუდი“

### სცენარის ავტორია ფილმებისა
*1932 — „უდაბნო“
*1946 — „დავით გურამიშვილი“
*1950 — „გაზაფხული საკენში“
*1954 — „ისინი ჩამოვიდნენ მთიდან“
*1957 — „ქალის ტვირთი“
*1960 — „შეწყვეტილი სიმღერა“
*1964 — „ხევისბერი გოჩა“
*1966 — „შეხვედრა მთაში“
*1968 — „განგაში“
*1970 — „ჩერმენი“
*1971 — „დაისი“
*1972 — „ჩარი რამა“
*1985 — „მევლუდი“

### გადაღებულია ფილმებში
*1929 — „უკანასკნელი საათი“
*1927 — „მთის კანონი“ (დოლგათი – ისმაილის მეგობარი) 
*1925 — „შუქურას საიდუმლოება“ (მებადური)
*1925 — „წარსულის საშინელებანი“
*1925 — „ათასის ფასად“ ("დაჰკრა ჟამმა")

## ჯილდოები და აღიარება
* 1964 — საქართველოს სსრ სახალხო არტისტი
* 1966 — საპატიო ნიშნის ორდენი
* ჩეხოსლოვაკიის შრომის ორდენი

## რესურსები ინტერნეტში
* 
* ეროვნული ფილმოგრაფია — ნიკოლოზ სანიშვილი
* 

## სქოლიო
კატეგორია:დაბადებული  24 დეკემბერი
კატეგორია:დაბადებული 1902
კატეგორია:გარდაცვლილი 26 ოქტომბერი
კატეგორია:გარდაცვლილი 1995
კატეგორია:ქუთაისში დაბადებულები
კატეგორია:ქართველი კინორეჟისორები
კატეგორია:საქართველოს სსრ-ის სახალხო არტისტები
კატეგორია:საპატიო ნიშნის ორდენის კავალრები
ნ
ნორ-ჰაჭენი

**ნორ-ჰაჭენი** () — ქალაქი სომხეთში, კოტაიკის პროვინციაში. მდებარეობს მდინარე რაზდანის მარჯვენა ნაპირზე. რკინიგზის სადგურ აბოვიანიდან 9 კილომეტრზე. ერევნიდან ჩრდილოეთით 25 კილომეტრზე. 1973 წელს ქალაქში გაიხსნა იმ დროისთვის საბჭოთა კავშირის ტერიტორიაზე ყველაზე მსხვილი ბრილიანტების გადამამუშავებელი ქარხანა.

## რესურსები ინტერნეტში 
*World Gazeteer: Armenia &ndash; World-Gazetteer.com

კატეგორია:სომხეთის ქალაქები
ლეონ მელიქსეთ-ბეგი

**ლეონ მელიქსეთის ძე მელიქსეთ-ბეგი** (; დ.  26 სექტემბერი [ ძვ. სტ. 14 სექტემბერი], 1890, თბილისი, საქართველო — გ. 3 სექტემბერი, 1963, იქვე) — სომხური წარმოშობის საქართველოში მოღვაწე მეცნიერი, არმენოლოგი, ფილოლოგიის მეცნიერებათა დოქტორი (1928), პროფესორი (1930), საქართველოს სსრ მეცნიერებათა დამსახურებული მოღვაწე (1941), სომხეთის სსრ მეცნიერებათა აკადემიის წევრ-კორესპონდენტი (1945).

## ბიოგრაფია 
დაიბადა მოსამსახურის ოჯახში. ოდესის უნივერსიტეტის დამთავრების შემდეგ მუშაობდა თბილისის სხვადასხვა სამეცნიერო საზოგადოებაში. 1918 წელს მიიწვიეს თბილისის უნივერსიტეტში. 1922 წლიდან გარდაცვალებამდე იყო თსუ-ის არმენოლოგიის კათედრის გამგე. მუშაობდა ლიტმცოდნეობის, არქეოლოგიის, ხელოვნებათმცოდნეობის, ეთნოგრაფიის, ეპიგრაფიკის, სამართლის, ბიბლიოგრაფიის და სხვა საკითხებზე. მისი შრომები, გარდა მეცნიერული მიზნებისა, ემსახურება ქართველთა და სომეხთა შორის ისტორიულად ჩამოყალიბებული მეგობრობის განმტკიცებას. ავტორია შრომებისა:„ქართველების ნათესაობა ესპანელებთან ძველი წყაროების მიხედვით“ (1911, რუსულ ენაზე), „მეგალითური კულტურა საქართველოში“ (1938, ქართულ ენაზე), „საქართველოს ისტორიის წერილობითი წყაროების პუბლიკაციები“ (ტ. 1, 1949, ქართულ ენაზე), „ქართული წყაროები სომხეთისა და სომხების შესახებ“ (1-3, 1934-1955, სომხურ ენაზე), „სომეხი მწერლები და საქართველო“ (ტ. 1, 1963, სომხურ ენაზე) და სხვა შრომები. ლეონ მელიქსეთ-ბეგი ეწეოდა მთარგმნელობით საქმიანობასაც (თარგმნიდა სომხურიდან ქართულზე და პირიქით). ავტორია რამდენიმე სახელმძღვანელოსი. ლეონ მელიქსეთ-ბეგის პირად არქივში დაცულია მრავალი გამოუქვეყნებელი ნაშრომი. 

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 265, თბ., 1994
*ლ. მ. მელიქსეთ-ბეგის ნაბეჭდ ნაშრომთა სრული ბიბლიოგრაფია (1909-1960), ი. შილაკაძის შესავალი სიტყვითა და რედაქციით, თბ., 1960;
**ჯიქია ს.,* პროფ. ლეონ მელიქსეთ-ბეგის ცხოვრება და მოღვაწეობა, «თსუ შრომები», 1962, ტ. 99;

 
კატეგორია:სომეხი ისტორიკოსები
კატეგორია:დაბადებული 26 სექტემბერი
კატეგორია:დაბადებული 1890
კატეგორია:გარდაცვლილი  3 სექტემბერი
კატეგორია:გარდაცვლილი 1963
კატეგორია:დიდუბის პანთეონში დაკრძალულები
კატეგორია:თბილისში დაბადებულები
კატეგორია:ფილოლოგიურ მეცნიერებათა დოქტორები
კატეგორია:საქართველოს სსრ-ის მეცნიერების დამსახურებული მოღვაწეები
გოშავანქი

thumb|300px|გოშავანქი
**გოშავანქი** (), *ნორ-გეტიკი* — შუა საუკუნეთა სამონასტრო კომპლექსი სომხეთში, სოფელ გოშში. XII საუკუნეში დაუარსებია იგავმწერალ მხითარ გოშს.  კომპლექსში შედის კუპელჰალეს ტიპის ეკლესიები: ასტვაწაწინი (1191-1196) გავითით (სტოა; 1197-1203) გრიგოლისა (1208-1241); ლუსავორიჩის (1237-1241) მომცრო ეკლესია, ორსართულიანი შენობა წიგნსაცავით (1231 წლამდე), რამდენიმე სამლოცველო და სხვა ძირითადი შენობები აგებულია ხუროთმოძღვარ მხითარის მიერ.

## ლიტერატურა
კატეგორია:სომხეთის მონასტრები
კატეგორია:XII საუკუნის ეკლესიები
მელარენის ტბა

**მელარენის ტბა** () — ტბა შვედეთში. ქვეყანაში სიდიდით მესამე ტბაა ვენერნისა და ვეტერნის შემდეგ. მდებარეობს ზღვის დონიდან 0,3 მ-ზე, სტოკჰოლმთან ახლოს. ფართობი 1140 კმ², მაქსიმალური სიღრმე 61 მეტრი. 

აღმოსავლეთ სანაპიროზე, სტოკჰოლმთან ბალტიის ზღვაში გაედინება სიოდერტელეს არხით. ტბა სვეალანდის პროვინციაში, უპლანდის, სედერმანლანდის, ნერკესი და ვესტმანლანდის საზღვარზე მდებარეობს. 
მელარენზე ორი მსხვილი კუნძულია: სელაიონი (Selaön, 91 კმ²) და სვარტშიოლანდეტი (Svartsjölandet, 79 კმ²).

სკანდინავიური მითოლოგიის თანახმად, ტბა ქალღმერთმა ჰეფიუნმა შექმნა, რომელსაც შვედეთის ძველი მეფე გულფი იმდენ მიწას დაპირდა, რამდენის წაღებასაც მოახერხებდა ერთ ღამეში ქალღმერთი. ჰეფიუნიმ თავისი ოთხი ვაჟი ხარებად აქცია და მათი დახმარებით მიწა დანიაში გადაიტანა, სადაც კუნძული ზელანდია ჩამოყალიბდა. ამ მიწის ადგილას კი, შვედეთში, ტბა მელარენი დაგუბდა. 

იუნესკოს მსოფლიო მემკვიდრეობის ძეგლებს ადრეულშუასაუკუნეობრივი პოლიტიკური ცენტრი ბირკა და ერთ-ერთ კუნძულზე განლაგებული ციხესიმაგრე დროტნინგჰოლმი წარმოადგენს.

## იხილეთ აგრეთვე 
* მსოფლიოს უდიდესი ტბების სია

## რესურსები ინტერნეტში 
*Mälarguiden - Guide to Mälaren (მეტწილად შვედურად არის, მაგრამ ინგლისურადაც მოიპოვება რუკები)
*Strömma Kanalbolaget  - სანაოსნო და საბორნე ტურები მელარენზე
*ციხესიმაგრეები მელარენის ირგვლივ 

კატეგორია:შვედეთის ტბები
კატეგორია:ტბები ანბანის მიხედვით
არარატი (ქალაქი)

**არარატი** () — ქალაქი სომხეთში, არარატის პროვინციაში, ერევნიდან სამხრეთ–აღმოსავლეთით 42 კმ–ში. სამრეწველო ცენტრი. ქალაქში არის რკინიგზის სადგური.
 
1929 წელს ცემენტის ქარხანასთან გაშენდა დაბა. 1935 წელს ის გაერთიანდა სოფელ დუვალუსთან. 1957 წელს ქალაქში გაიხსნა ცემენტ-შიფერის კომბინატი. დღეისათვის ქალაქში მუშაობს ერთი შიფერის და ორი ცემენტის ქარხანა. სამშენებლო მასალების საწარმოების გარდა ქალაქში არის ოქროს ფაბრიკა.
 
ქალაქის ეკოლოგია ცუდ მდგომარეობაშია, ცემენტის მტვრის და ციანიდების გამო. ატმოსფეროს დაბინძურება 9,6-ჯერ აჭარბებს დასაშვებ ნორმას (2005 წლის ზაფხული).

## დამეგობრებული ქალაქები 
* ბუსი-სანტ-ჯორჯესი, 2009 წლის 7 აგვისტოდან

## ცნობილი ადამიანები არარატიდან 
* ვაზგენ სარქისიანი - სომხეთის პოლიტიკური და სამხედრო მოღვაწე, მწერალი.

## სქოლიო 
კატეგორია:სომხეთის ქალაქები
ტაშირი (ქალაქი)

**ტაშირი** — ქალაქი სომხეთში, მდებარეობს ლორეს პროვინციის ჩრდილოეთით, ერევნიდან 172 კილომეტრში. 

## მდებარეობა 
ქალაქი მდებარეობს სტეფანავანი-თბილისის საავტომობილო გზაზე, ხეობაში, ზღვის დონიდან 1 500 მ-ზე. 

## ისტორია 
თანამედროვე ქალაქის ტერიტორიაზე ძვ. წ. III ათასწლეულში არსებობდა დასახლება. ქალაქი დააარსეს რუსეთიდან გადმოსახლებულმა მალაკნებმა და გრაფ ვორონცოვის პატივსაცემად დაარქვეს ვორონცოვკა. 1937 წელს უწოდეს კალინინო. 1961 წლიდან არის დაბა, ხოლო 1983 წლიდან რესპუბლიკური დაქვემდებარების ქალაქია. 1991 წელს უწოდეს ტაშირი, ლორეს პროვინციის ტერიტორიაზე მდებარე უძველესი პროვინციის ტაშირის მიხედვით. 

## მოსახლეობა 
1886 წელს ქალაქის მოსახლეობა შეადგენდა 2284 კაცს, 1897 წელს — 3076, 1926 წელს — 4042, 1939 წელს — 4245, 1959 წელს — 4766, მოსახლეობის უმრავლესობას რუსები შეადგენდნენ. 1988-1989 წლებამდე აქ ცხოვრობდნენ ასევე აზერბაიჯანელები, რომლებმაც საცხოვრებელი ადგილები მიატოვეს ყარაბაღის კონფლიქტის პერიოდში.

ქალაქის მოსახლეობის დინამიკა ცხრილში.

ეროვნული სტატისტიკის სამსახურის მონაცემებით ქალაქის მოსახლეობა 2005 წლისათვის შეადგენდა 9 100 კაცს, რომელთაგან 43 % კაცი იყო, ხოლო 57 % ქალი.

## კულტურა და განათლება 
ქალაქში არის სამი ზოგადსაგანმანათლებლო სკოლა, ბიბლიოთეკა, კულტურის სახლი, საბავშვო ბაღი, სპორტული მოედანი, სპორტსკოლა და მუსიკალური სკოლა.

## რესურსები ინტერნეტში
* ტაშირი  — სომხეთის ისტორია 
* ძეგლების სია 
* პროფილი geonames-ზე 
* Профиль на World Gazetteer 

## სქოლიო
კატეგორია:სომხეთის ქალაქები
საკურა ჰარუნო

**საკურა ჰარუნო** () — ანიმესა და მანგას სერიალ ნარუტოს გმირი. იგი არის მანგაკა მასაში კიშიმოტოს მიერ შექნილი პერსონაჟი, უძუმაკი ნარუტოს გუნდის წევრი.

„ჰარუნო“ აღნიშნავს „გაზაფხულის მინდორს“, ხოლო საკურა იაპონური ალუბალის ხეა. ალუბლის ყვავილები ასევე ასოცირდებოდა სამურაიებთან.

საკურა, ოდნავ მორიდებული, იტანჯება თავისი ულამაზობის გამო. სერიალის დასაწყისში იგი ხდება გენინი. მას უყვარდება მისი თანაგუნდელი სასკე უჩიჰა და მუდმივად ცდილობს მისი ყურადღება მიიქციოს.  ანიმე და მანგა ბორუტოში ის ხდება სასკეს ცოლი. მათი შვილია სარადა უჩიჰა.
## სქოლიო
## რესურსები ინტერნეტში
https://naruto.fandom.com/wiki/Sakura_Haruno
https://en.wikipedia.org/wiki/Sakura_Haruno

კატეგორია:ნარუტოს პერსონაჟები